TURUN KAUPUNGINKIRJASTO kokousmuistiinpanot, laati Leena Pylkkö

Varsojen kokous 5.4. 2019 klo 13-15

Turun pääkirjasto, Iso neuvotteluhuone

1. **Kokouksen avaus klo 13**

(Läsnäolijat erillisellä nimilistalla)

1. **Edellisen kokouksen muistio**

Heijastetaan näkyville ja käydään läpi

1. **Tiedotusasioita**

Jokainen voi halutessaan vuorollaan kertoa kirjastonsa kuulumisia ja suunnitelmia:

* + Nousiaisissa uusi kirjastotoimen johtaja, Riikka Uski. Tulevalla viikolla satutunnille saadaan mukaan erään perhepäivähoitajan karitsa.
  + Maskussa aloittaa pedagoginen informaatikko Eija Pelkonen.
  + Raisiossa Johanna Taskinen jäämässä virkavapaalle, sijainen tulossa.
  + Salossa Iina Kaustinen jäämässä vuorotteluvapaalle, aikuisten puolelta Arja Nikkanen johtaa sillä aikaa lastenosastoa (ei tod.näk. tule Varsojen kokouksiin).
  + Saila Kurri kertoi, että Harjavaltaan on saatu lainausautomaatti, ja omatoimiaikaa aamuun. Henkilökunta on kuitenkin samaan aikaan paikalla, ja nyt on opeteltava pitämään eskarikursseja siten, että paikalla voi olla muitakin asiakkaita. Harry Potter-päivä veti 100 vierasta. Soturikissa-tapahtumakin oli suosittu, ja syksylle on suunnitteilla Kepler-tapahtuma.
  + Lassemaija-suunnistus Turussa hiihtolomalla oli onnistunut.
  + Ulvilassa käynnistyy kirjastoagentti-toiminta: Kirjastoagentit ovat lapsia, jotka osallistuvat kirjaston kehittämiseen ja osallistuvat tapahtumien järjestämiseen. He myös osallistuvat kirjavinkkaamiseen ja satutunteihin. Kati P kävi alakouluilla mainostamassa toimintaa, ja halukkaat valittiin hakemusten perusteella. Mukana on alakoulun jokaista ikäluokkaa.
  + Pöytyällä on aloitettu kirjojen kotipalvelu

1. **Palautekeskustelussa:**

Tarinatornado-koulutuspäivä: palaute on ollut pääosin hyvää.

Keskusteltiin vielä joistain esityksistä.

1. **Kesälukukampanja**  
   Valitaan joku vanhoista materiaaleista kiertoon. https://ls-kirjastot.fi/portfolio/kesalukukampanjat/

Keskustelun jälkeen valittiin jäätelökesä siksi, että siitä on eniten aikaa, ja se on herkullinen.

Keskusteltiin kampanjan toteuttamisesta. Yleensä kirjastot ovat päättäneet itse, kuinka kauan kampanja on käynnissä, ja mitkä ovat palkitsemisen periaatteet: eniten lukija vai arvonta, vai molemmat. Kampanjalle toivottiin selkeää aloituspäivää, joten se voisi olla tuo ma 3.6, eli kesäkuun ensimmäinen arkipäivä.

1. **Tutustumismatka Satakuntaan 28.5**

Matkaa suunnittelevat ja emännöivät Harjavallassa Saila Kurri, Eurassa Anni Tormas ja Heli Koski, Ulvilassa Kati Pipinen ja Raumalla Katriina Sarkkinen.

1. **Medialähettipankin laajentaminen**

Leena lähettä päättäjille tietoja ja kyselyn asiasta. Kaavake muutetaan google docs-dokumentiksi, jolloin päivittäminen käy joustavammin.

1. **Satusalkut**

- Miten menee Satakunnassa? Harjavallassa salkut ovat olleet paljon käytössä, Myyrä-esitys on tulossa.

- Miten menee Myyrällä ja Luontolootalla Varsinais-Suomessa? Laitilassa Päivi Salminen pääsi vahingossa lehteen krokotiiliasussa.

- **miten me saadaan näitä lisää?**

- Todettiin, että aikuisten rooliasuja on kiva käyttää.

- Ehdotettiin, että käsi-ja taideteollisuusopiskelijoita voisi saada tekemään lisää eläin-ym. pukuja

- Teemasatutunnille voi pyytää ryhmääkin etukäteen pukeutumaan, esim. halloween-teeman mukaisesti.

- Tutkitaan, voidaanko saada teattereilta vanhoja asuja.

- Ehdotettiin, että joka vuosi anotaan vähän materiaalirahaa, joilla pikkuhiljaa kartutetaan yhteistä puku-ja härpäkevarantoa.

- Ensi kokouksessa kokeillaan, mitä saadaan kokoon tavaranyyttäreillä.

1. **Kirjasto on kirjaneuvola –hanke ja muut alueen lapsiin ja nuoriin liittyvät hankkeet**
   * mitkä kirjastot ovat saaneet rahoitusta hankkeilleen?
   * Varsojen hanke **Kirjasto on kirjaneuvola** sai rahoitusta 25000 euroa, mikä on hieman yli puolet haetusta. Säästöä on suunniteltu tulevan mm. hankekoordinaattorin työajasta (80 %), materiaalihankinnoista (yökirjastot voi järjestää ilman telttahankintoja), koordinaattorin tehtävän laaja-alaisuudesta: kesälukukampanjan digitalisoinnista pitää varmaan luopua.
   * Ulvila sai rahoitusta lukudiplomin uusimiseen.
   * Raisio sai 5900 e ”Etsäämulmittäälukis”-hankkeeseen. Hankkeessa jalkaudutaan neuvoloihin, ja järjestetään perheiden teemalauantaita. Rahoitus ei todennäköisesti riitä toivottuun Lukulumo-lisenssiin.
   * Masku sai rahoitusta ”Aikaa hitaudelle”- kerholle, joka on suunnattu 5-vuotiaille.
   * Nousiainen, Masku, Mynämäki, eli Akselin perusturvayhtymän kunnat saivat rahoitusta hankkeellee ”Kirjastonaakan askelin tarinan maailmaan”. Hanke on jatkoa laajennetun perhevalmennuksen toiminnalle, ja kohdistuu 5-vuotiaisiin. Päiväkotiryhmien kanssa mennään kotiseudullisesti tärkeään paikkaan, josta tehdään tarina, joka koostetaan kirjaksi. Menoja, kuten ipad-hankintoja joudutaan täälläkin karsimaan.
   * Ruskossa on tulossa ”Lukuiloa ja lukutaitoa koko elinkaarelle” -hanke. Kunnan 8-ja 9.-luokkalaisille järjestetään vierailu Turun kirjamessuille. Päiväkoteja varten laaditaan teemasalkut hieman alueen satusalkkujen tapaan. Kirjastohenkilökunta jalkautuu neuvoloihin ja palvelutaloihin, joisa usein päiväkoti on saman katon alla..

1. **Kirjastot.fi:n laatima opas kirjastoista**

vihkonen on hyvä esim. maahanmuuttajaperheille <https://www.kirjastot.fi/sites/default/files/procal/Eeli-esite%20suomeksi.pdf>

* + Raision kirjasto on tiedustellut muiden intoa yhteiseen painattamiseen.
  + Asko Aution mukaan Turku suunnittelee myös esitteen painattamista.
  + Salo olisi kiinnostunut painattamaan esitettä.

Kirjavinkki! Jeanne Willis, Tony Ross: ”Enemmän kuin kirja” -kirjan avulla voi eskareille opettaa kirjojen oikeata käsittelyä.

1. **Muita asioita**
2. **Seuraava kokous**

Seuraava kokous on pe 6.9.